recursal/SuperWikiNEXT-32B huggingface dataset:
**Medzinárodný námorný kódex pre nebezpečné tovary** (z angl. *International Maritime Dangerous Goods*, IMDG) je jednotný, medzinárodný kódový systém pre oblasť dopravy nebezpečných materiálov v námornej doprave. Okrem kategorizácie a označovania nebezpečných materiálov sa zaoberá problematikou obalov, kontajnerovej dopravy a uskladňovania, so zvláštnym dôrazom na oddeľovanie nekompatibilných látok.

História
--------

Kódex prijala Medzinárodná námorná organizácia (IMO) v roku 1965. Rozhodnutím výboru IMO pre námornú bezpečnosť sú od roku 2004 niektoré časti IMDG pre členské štáty IMO záväzné.

Klasifikácia
------------

IMDG rozdeľuje nebezpečný tovar do deviatich tried a niekoľkých podtried. Ich číselné označenie nesúvisí s mierou ich nebezpečnosti.

1. Výbušniny
2. Plyny
	1. Horľavé plyny
	2. Nehorľavé netoxické plyny
	3. Toxické plyny
3. Horľavé kvapaliny
4. Horľavé pevné látky náchylné na spotnánne vznietenie; látky, ktoré pri kontakte s vodou uvoľňujú horľavé plyny
	1. Horľavé pevné látky, samoreaktívne látky a desenzitizované výbušniny
	2. Látky náchylné na spotnánne vznietenie
	3. látky uvoľňujúce pri kontakte s vodou horľavé plyny
5. Oxidačné činidlá a organické peroxidy
	1. Oxidačné činidlá
	2. Organické peroxidy
6. Toxické a infekčné látky
	1. Toxické látky
	2. Infekčné látky
7. Rádioaktívny materiál
8. Korozívne látky
9. Rôzne nebezpečné látky a tovary
**Filip III.** Dobrý (\* 31. júl 1396, Dijon, Burgundsko – † 15. júl 1467, Bruggy) bol burgundský, brabantský a luxemburský vojvoda, gróf flámsky, burgundský, holandský a zélandský a zakladateľ Rádu Zlatého rúna. Pochádzal z mladšej vetvy rodu Valois.

Životopis
---------

Narodil sa ako štvrté z ôsmich detí grófa Jána z Nevers a Margaréty Bavorskej.

V roku 1404 sa jeho otec stal burgundským vojvodom ako Ján I. Nebojácny a v roku 1405 bol Filipovi udelený titul grófa zo Charolais. 

Po zavraždení svojho otca v roku 1419 sa Filip stal vojvodom burgundským. Z otcovej smrti obvinil svojho švagra dauphina Karola a postavil sa na stranu Henricha V. Anglického v tretej etape Storočnej vojny. V roku 1430 zajalo Filipove vojsko Johanku z Arku a odovzdalo ju Angličanom, o päť rokov neskôr však Filip uzavrel spojenectvo so svojim bývalým protivníkom, teraz už kráľom Karolom VII. Ani táto aliancia ale nevydržala dlho a roku 1440 Filip podporil Karolovho syna a následníka Ľudovíta v jeho povstaní proti otcovi.

Filip počas svojej vlády razantne rozšíril burgundské panstvo kúpou Namuru a Luxemburska, zdedením Brabantska a Limburska, ako i ziskom Henegavska, Holandska, Fríska a Zélandu.

Manželstvá a deti
-----------------

1. ∞ 1409 Michaela z Valois (\* 1395 – † 1422), dcéra francúzskeho kráľa Karola VI. a Izabely Bavorskej
2. ∞ 1424 Bona z Artois (\* cca. 1396 – † 1425), dcéra Filipa z Artois, grófa z Eu a Márie z Berry
3. ∞ 1430 Izabela Portugalská (\* 1397 – † 1471), dcéra kráľa Jána I. a Filipy z Lancasteru
	* Anton (\* 30. september 1430 – † 5. február 1432)
	* Jozef (\* 24. apríl 1432 – † po 6. máji 1432)
	* Karol (\* 10. november 1433 – † 5. január 1477)

Okrem legitímnych detí mal deväť nemanželských detí.

Iné projekty
------------

Commons
* Spolupracuj na Commons Commons ponúka multimediálne súbory na tému **Filip III. (Burgundsko)**

Zdroj
-----

*Tento článok je čiastočný alebo úplný preklad článku Filip III. Dobrý na českej Wikipédii.*


|  |  |
| --- | --- |
| Portal | Historický portálBelgický portál |

Autoritné údaje: * BnF: 126480634
* GND: 118742167
* ISNI: 0000 0001 0837 5753
* LCCN: n50048967
* NK ČR: jx20130218002
* VIAF: 281367823
* WorldCat: lccn-n50048967
**Queen Mary 2** v prístave Hamburg
**Queen Mary 2** pripláva do Sydney
**Queen Mary 2** 2010
**Queen Mary 2** Southampton 2013
**Queen Mary 2** je luxusná osobná dopravná loď a zároveň vlajková loď spoločnosti Cunard Line (dcérska spoločnosť US koncernu Carnival). Pôvodne mala premávať na transatlantickej linke medzi Southamptnom a New Yorkom. Pomenovaná bola po škótskej kráľovnej Marii Stuartovej. 

V čase spustenia na vodu 21. marca 2003 bola najdlhšou, najširšou a s 151 400 GRT najväčšou osobnou loďou na svete. V apríli 2006 ju prekonala Freedom of the Seas spoločnosti Royal Caribbean s 154 407 GRT, ktorá ale bola o 7 m kratšia (338 m). Dnes už sú obidve prekonané sesterskými loďami Oasis of the Seas a Allure of the Seas, ktoré s 225 282 GRT a dĺžkou 360 m dokážu prepraviť dvojnásobok pasažierov a členov posádky.

Interiér
--------

Loď, ktorá dokáže prepraviť 2 620 (max 3056) cestujúcich a 1 253 členov posádky a ktorá stála 460 miliónov britských libier, prekypuje luxusom. Cestujúci majú k dispozícii päť bazénov, knižnicu s 8 500 knihami, bežeckú trať či vínnu pivnicu s 343 druhmi vína. K dispozícii je niekoľko druhov kajút, tie najdrahšie stoja na týždeň až 1,6 miliónov korún.

Konštrukcia
-----------

Roku 1998 vznikol plán na výstavbu najväčšej a najmodernejšej dopravnej lode na svete, ktorá mala nahradiť loď Queen Mary. Práce na lodi trvali až do roku 2004, kedy boli ale dokončovacie práce poznamenané tragédiou, pri ktorej zomrelo pätnásť ľudí.

Technické údaje
---------------

* **dĺžka**: 345 metrov
* **šírka**: 41 metrov
* **kapacita**: 2 620 (max. 3 056) cestujúcich a 1 253 členov posádky
* **pohon**: štyri dieselelektrické motory (CODAG-elektrický systém)
* **výkon jedného motora**: 21,5 MW

Iné projekty
------------

Commons
* Spolupracuj na Commons Commons ponúka multimediálne súbory na tému **Queen Mary 2**
**Taj Čen** (čín. 戴震, pchin-jin: *Dài Zhèn*; \* 1723 – † 1777) bol čínsky filozof, podľa ktorého svet neprestajne vzniká a vyvíja sa. Pohyb vysvetľoval vzájomným pôsobením protikladných síl: jang a jin, ktoré pôsobia večne, sú nezničiteľné a neoddeliteľné od prírody. Všetky javy a veci sú
podriadené prirodzenej nevyhnutnosti. Základom poznania sú pocity. Vrodených poznatkov niet. Všeobecné závery treba overovať pokusom. Oslobodenie ľudí závisí od rozvoja osvety a mravného sebazdokonaľovania osobnosti.

Referencie
----------

1. ↑  FILIT – zdroj, z ktorého pôvodne čerpal tento článok.

Ďalšia literatúra
-----------------

* CHENG, Anne. *Dějiny čínského myšlení*. Preklad Helena Beguivinová; Olga Lomová, David Sehnal, Dušan Vávra. 1. vyd. Praha : DharmaGaia, 2006. 688 s. ISBN 80-86685-52-7. S. 559 – 566.
* KRÁL, Oldřich. *Čínská filosofie : pohled z dějin*. Vyd. 1. Lásenice : Maxima, 2005. 373 s. ISBN 80-901333-8-X. S. 340 – 342.

Autoritné údaje: * BnF: 123701580
* GND: 11905258X
* ISNI: 0000 0000 8372 8822
* LCCN: n80051708
* NK ČR: jx20100527001
* VIAF: 36996649
* WorldCat: lccn-n80051708
Mapa povodia jazera
**Tajmýrske jazero** alebo staršie **Tajmýr** (rus. Таймыр, Таймырское озеро) leží na Tajmýrskom polostrove v Krasnojarskom kraji v Rusku. Nachádza sa v pohorí Byrranga, medzi 74° a 75° severnou zemepisnou šírkou, čo ho radí medzi najsevernejšie jazerá na svete. Jazero má dĺžku 250 km a rozlohu 4 560 km². Priemernú hĺbku má 2,8 m a maximálnu hĺbku 26 m. Leží v nadmorskej výške 6 m.

Pobrežie
--------

Pohľad na jazero zo satelitu Sentinel-2 (2017)
Pobrežie je členité (zálivy Bajkuraneru, Jukajamu a ďalšie, záliv Ledjanaja). Severné a východné brehy strmé, zatiaľ čo južné mierne sklonené piesočnaté. Dno je rovné, ale vyskytujú sa v ňom oddelené kotliny.

Vodný režim
-----------

Jazero zmrzne každý rok od septembra do júla. Hlavným prítokom jazera je zo západu rieka Horná Tajmyra. Ďalšími prítokmi sú z juhu Jamutarida, z východu Malahajtari a na severozápade Ugoľnaja. Ďalej ešte Zapadnaja, Severnaja, BikadaNguoma, a Kalamissamo. Z jazera vyteká rieka Dolná Tajmyra do Karského mora. 

Zdroj vody je snehový a dažďový. V lete sa jazero prehrieva. V auguste dosahuje teplota priemerne 7 °C. V zime sa vo veľkej hĺbke pohybuje teplota tesne nad 1 °C.

Fauna
-----

Jazero je bohaté na ryby (siveni, sízy, muksuni a ďalšie).

Literatúra
----------

*V tomto článku boli použité informácie z Veľkej sovietskej encyklopédie, heslo „Таймыр".*

Iné projekty
------------

Commons
* Spolupracuj na Commons Commons ponúka multimediálne súbory na tému **Tajmýrske jazero**

| * z
* d
* u
Jazerá v Rusku |
| --- |
| 
* Bajkal
* Biele jazero
* Boloň
* Bustach
* Čany
* Čudské jazero
* Čukčagirskoje ozero
* Chanka
* Chantajskoje ozero
* Iľmenské jazero
* Imandra
* Janisjarvi
* Jessej
* Kaspické more
* Kereť
* Keta
* Kizi
* Kovdozero
* Krasnoje
* Kronockoje ozero
* Kubenské jazero
* Kulundinskoje ozero
* Kungasalach
* Labaz
* Lača
* Ladožské jazero
* Lama
* Lovozero
* Manyč-Gudilo
* Melkoje ozero
* Mogotievo
* Morskoje boľšoje ozero
* Nerpičie (Kamčatka)
* Nerpičie (Sacha)
* Nižneje Kujto
* Ňuk
* Onežské jazero
* Oreľ
* Pekuľnejskoje ozero
* Piaozero
* Piasino
* Pjuhjajarvi
* Siamozero
* Sartlan
* Segozero
* Seliger
* Sredneje Kujto
* Tajmýrske jazero
* Teleckoje ozero
* Topozero
* Ubinskoje ozero
* Udyľ
* Umbozero
* Uvs núr
* Verchneje Kujto
* Vivi
* Vodlozero
* Vože
* Vygozero

 |
| Poznámka: prírodné jazerá v Rusku s plochou väčšou ako 200 km² (bez ruských priehrad) |
Súradnice: 50°31′43.42″S 13°17′17.37″V﻿ / ﻿50,5287278°S 13,2881583°V﻿ / 50.5287278; 13.2881583

**Dieterova štola** je vodná regulačná stavba v Krušných horách. Bola vyrazená súčasne so stavbou vodnej nádrže Kamenička v rokoch 1899 – 1904 medzi potokom Kamenička a riekou Chomutovkou. Dôvodom pre jej vyrazenie bolo, aby sa v dobe topenia snehu alebo silných dažďov do nádrže Kameničky nedostávala humínovaná voda z rašelinísk.

Rozdeľovací objekt sa nachádza na Kameničke na riečnom kilometri 6,05, tesne pod sútokom s Novodomským potokom, ktorý privádza vodu zo Starého rybníka. Štôlňa je dlhá 1 200 m, priečny profil má rozmery 1,2×1,8 m a má spád približne 8%. Prekonáva výškový rozdiel 95 m.

Referencie
----------

1. ↑  Povodí Ohře Chomutov. *Vodní dílo Kamenička* [online]. Povodí Ohře Chomutov, rev. 2014-10-09, [cit. 2014-10-19]. Dostupné online.

Externé odkazy
--------------

* Dieterova štóla na hrady.cz

Zdroj
-----

*Tento článok je čiastočný alebo úplný preklad článku Dieterova štola na českej Wikipédii.*
Kódy **ISO 3166-2** pre Španielsko identifikujú 50 provincii a 2 autonómne mestá. Prvá časť (ES) je medzinárodný kód pre Španielsko, druhá časť pozostáva z jedného alebo dvoch písmen identifikujúcich provinciu alebo mesto.

Spravodaje
----------

* 2000-06-21
* 2002-05-21
* 2002-12-10

Zoznam kódov
------------

```
ES-A  Alicante/Alacant (Alicante/Alacant)
ES-AB Albacete (Albacete)
ES-AL Almería (Almería)
ES-AV Ávila (Ávila)
ES-B  Barcelona (Barcelona)
ES-BA Badajoz (Badajoz)
ES-BI Vizcaya/Bizkaia (Bilbao/Bilbo)
ES-BU Burgos (Burgos)
ES-C  La Coruña/A Coruña (La Coruña/A Coruña)
ES-CA Cádiz (Cádiz)
ES-CC Cáceres (Cáceres)
ES-CE Ceuta (Ceuta)
ES-CO Córdoba (Córdoba)
ES-CR Ciudad Real (Ciudad Real)
ES-CS Castellón/Castelló (Castellón de la Plana/Castelló de la Plana)
ES-CU Cuenca (Cuenca)
ES-GC Las Palmas (Las Palmas de Gran Canaria)
ES-GI Gerona/Girona (Gerona/Girona)
ES-GR Granada (Granada)
ES-GU Guadalajara (Guadalajara)
ES-H  Huelva (Huelva)
ES-HU Huesca (Huesca)
ES-J  Jaén (Jaén)
ES-L  Lérida/Lleida (Lérida/Lleida)
ES-LE León (León)
ES-LO La Rioja (Logroño)
ES-LU Lugo (Lugo)
ES-M  Madrid (Madrid)
ES-MA Malaga (Malaga)
ES-ML Melilla (Melilla)
ES-MU Murcia (Murcia)
ES-NA Navarra (Pamplona)
ES-O  Asturias (Oviedo)
ES-OR Orense/Ourense (Orense/Ourense)
ES-P  Palencia (Palencia)
ES-PM Baleáry (Islas Baleares/Illes Balears, Palma de Mallorca)
ES-PO Pontevedra (Pontevedra)
ES-S  Cantabria (Santander)
ES-SA Salamanca (Salamanca)
ES-SE Sevilla (Sevilla)
ES-SG Segovia (Segovia)
ES-SO Soria (Soria)
ES-SS Guipúzcoa/Gipuzkoa (San Sebastián/Donostia)
ES-T  Tarragona (Tarragona)
ES-TE Teruel (Teruel)
ES-TF Tenerife (Santa Cruz De Tenerife)
ES-TO Toledo (Toledo)
ES-V  Valencia/València (Valencia\València)
ES-VA Valladolid (Valladolid)
ES-VI Álava/Araba (Vitoria/Gasteiz)
ES-Z  Zaragoza (Zaragoza)
ES-ZA Zamora (Zamora)
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
**Teplomilné ponticko-panónske dubové lesy na spraši a piesku** sú typom dubových a zmiešaných dubových lesov vyskytujúceho sa Podunajskej a Východoslovenskej nížine a v pahorkatinách juhozápadného Slovenska. Vytvárajú ho rôzne druhy dubov, brest hrabolistý, viaceré druhy javorov, v podraste napríklad konvalinka voňavá.

Výskyt a stav na Slovensku
--------------------------

Podľa Katalógu biotopov Slovenska ide o mapovaciu jednotku Ls3.2 Teplomilné ponticko-panónske dubové lesy na spraši a piesku  (klasifikačná jednotka Ls3 Dubové a zmiešané dubové lesy), biotop **Juhovýchodoeurópske zmiešané lesy dubové** (2114200), patriace do prioritného európsky významného biotopu 91I0 Eurosibírske dubové lesy na spraši a piesku.

Referencie
----------

1. 1 2  STANOVÁ, Viera; VALACHOVIČ, Milan; (eds.). *Katalóg biotopov Slovenska*. 1. vyd. Bratislava : DAPHNE - Inštitút aplikovanej ekológie, 2002. 225 s. Dostupné online. ISBN 80-89133-00-2. S. 93 – 94.
2. 1 2  RUŽIČKOVÁ, H.; HALADA, Ľ.; JEDLIČKA, J.; KALIVODOVÁ, E. (eds.) *Biotopy Slovenska : príručka k mapovaniu a katalóg biotopov*. [Bratislava] : Ústav krajinnej ekológie SAV, 1996. 192 s. ISBN 80-967527-3-1. S. 46.
3. ↑  VICENÍKOVÁ, Andrea; POLÁK, Pavol; (eds.). *Európsky významné biotopy na Slovensku*. 1. vyd. Banská Bystrica : Štátna ochrana prírody SR, 2003. 151 s. ISBN 80-89035-24-8. S. 132 – 133.
**Dieudonné Nzapalainga** CSSp (\* 14. marec 1967, Bangassou, Stredoafrická republika) je stredoafrický arcibiskup a kardinál. Od roku 2012 slúži ako arcibiskup banguijskej arcidiecézy.

Život
-----

Dieudonné Nzapalainga sa narodil 14. marca 1967 v Bangassou v SAR.

Po ukončení strednej školy začal obdobie formácie v kongregácii spiritánov a začal postulát v Otéle v Kamerune. Nzapalainga ukončil svoje filozofické štúdiá v Libreville v Gabone. Noviciát podstúpil v meste Mbalmayo v Kamerune a neskôr ukončil teologické štúdiá vo Francúzsku. 8. septembra 1993 zložil prvé rehoľné sľuby a 6. septembra 1997 večné sľuby. 7. septembra 1997 bol vysvätený za diakona a 9. augusta 1998 ho bangassouský biskup Antoine Marie Maanicus vysvätil za kňaza.

Svoju pastoračnú misiu začal ako kaplán v Marseille vo Francúzsku v tamojšom dome sv. Františka z Assisi a zároveň slúžil v tamojšej farnosti svätého Hieronyma. Vo Francúzsku bol až do roku 2005, keď sa vrátil do svojej rodnej Stredoafrickej republiky. V marci 2006 bol zvolený za predstaveného svojej kongregácie pre stredoafrickú provinciu; v úrade zostal do roku 2009.

26. mája 2009 ho po odstúpení arcibiskupa banguijskej arcidiecézy Paulina Pomodima pápež Benedikt XVI. vymenoval za apoštolského administrátora „sede vacante" arcidiecézy. 14. mája 2012 ho ten istý pápež vymenoval za arcibiskupa diecézy. Biskupskú vysviacku prijal 22. júla 2012 z rúk prefekta Kongregácie pre evanjelizáciu národov Fernanda Filoniho a spolusvätiteľov Juda Thaddeusa Okola, apoštolského nuncia v SAR, a Edouarda Mathosa, biskupa bambarijského. Do úradu bol inaugurovaný 29. júla toho roku.

Pápež František arcibiskupa Nzapalaingu na konzistóriu 19. novembra 2016 kreoval za kardinála s titulom kardinál-kňaz a titulárnym sídlom Sant’Andrea della Valle. Stal sa najmladším členom kardinálskeho zboru (po kardinálovi Mafim) a prvým kardinálom narodeným po Druhom vatikánskom koncile. Titulárne sídlo prebral 18. decembra 2016.

Referencie
----------

1. 1 2 3 4 5   *Fr. Dieudonné NZAPALAINGA , Archbishop of Bangui (RCA)* [online]. spiritanroma.org, 2012-06-07, [cit. 2018-03-12]. Dostupné online. (angl.)
2. 1 2 3 4 5 6 7  CHENEY, David M.. *Dieudonné Cardinal Nzapalainga, C.S.Sp.* [online]. catholic-hierarchy.org, [cit. 2018-03-12]. Dostupné online. (angl.)
3. ↑   *Titular churches and diaconates of the new cardinals, 19.11.2016* [online]. press.vatican.va, [cit. 2018-03-12]. Dostupné online. (angl.)
4. ↑  CHENEY, David M.. *Cardinal Electors* [online]. catholic-hierarchy.org, [cit. 2018-03-12]. Dostupné online. (angl.)

Iné projekty
------------

Commons
* Spolupracuj na Commons Commons ponúka multimediálne súbory na tému **Dieudonné Nzapalainga**

Zdroj
-----

*Tento článok je čiastočný alebo úplný preklad článku Dieudonné Nzapalainga na anglickej Wikipédii.*

Autoritné údaje: * BnF: 178245577
* GND: 1203310757
* ISNI: 0000 0004 7689 6317
* LCCN: n2019054984
* VIAF: 1418151898608324190009
* WorldCat: lccn-n2019054984
**Teplotná rozpínavosť** je jav v plynoch, prejavujúci sa zmenou tlaku plynu pri zmene teploty pri konštantnom objeme.

Teplotná rozpínavosť sa prejavuje pri izochorickom deji.

Pri konštantnom objeme sa tlak daného množstva plynu mení s teplotou lineárne, čo vyjadruje Charlesov zákon. Pre {\displaystyle V={\mbox{konst}}} teda platí

{\displaystyle p=p\_{0}(1+\gamma t)\,}
Súčiniteľ {\displaystyle \gamma } sa nazýva *koeficient teplotnej rozpínavosti (rozpínavosť)* a je pre všetky plyny približne rovnaký. 

{\displaystyle \gamma \approx {\frac {1}{273,15}}}
Pri zohrievaní plynu s určitou hmotnosťou tak aby jeho objem ostal stály, zväčšuje sa jeho tlak. Závislosť tlaku ideálneho plynu od jeho termodynamickej teploty pri izochorickom deji možno získať zo stavovej rovnice, ak platí

{\displaystyle V1=V2}
potom

{\displaystyle {\frac {p\_{1}}{T\_{1}}}={\frac {p\_{2}}{T\_{2}}}} alebo {\displaystyle {\frac {p}{T}}=konst}
Charlesov zákon hovorí, že pri izochorickom deji s ideálnym plynom stálej hmotnosti je tlak plynu priamo úmerný jeho termodynamickej teplote. Pre skutočné plyny však platí Charlesov zákon iba približne. Odchýlky vznikajú hlavne pri nízkych teplotách a vysokých tlakoch.

Vyjadrenie rovnice základného stavu s veličinami p0, T0 (pri 0°C):

{\displaystyle {\frac {p}{T}}={\frac {p\_{0}}{T\_{0}}}} alebo {\displaystyle p=p\_{0}{\frac {T}{T\_{0}}}}
pri dosadení {\displaystyle T=T\_{0}+t}, kde T je termodynamická teplota a {\displaystyle t} je teplota

{\displaystyle p=p\_{0}{\frac {273,16+t}{273,16}}=p\_{0}(1+{\frac {t}{273,16}})}
alebo

{\displaystyle p=p\_{0}(1+\gamma t)\,}
kde {\displaystyle \gamma } koeficient teplotnej rozpínavosti plynu, čo je priemerná hodnota platná pre interval teplôt 0°C až t°C. Skutočný koeficient {\displaystyle \gamma } pri teplote 0°C je definovaný vzťahom

{\displaystyle \gamma ={\frac {1}{p\_{0}}}({\frac {\delta p}{\delta t}})} pre V = konst
Pre ideálny plyn je priemerný koeficient teplotnej rozpínavosti plynu rovný skutočnému koeficientu rozpínavosti. Pre reálny plyn sa tieto koeficienty líšia, pretože závislosť p a t nie je lineárna.

Súvisiace články
----------------

* Teplotná rozťažnosť
* Rozpínavosť
* Termodynamika
* Izochorický dej


|  |  |
| --- | --- |
|  | Fyzikálny portál |
**Jaškovec** je potok na strednom Spiši, na území okresu Poprad. Je to pravostranný prítok Lopušnej, má dĺžku 3,6 km a je tokom VI. rádu.

Preteká geomorfologickým celkom Kozie chrbty, kde pramení v podcelku Dúbrava na juhovýchodnom svahu Kozieho kameňa (1 255,3 m n. m.) v nadmorskej výške približne 1 140 m n. m. Od prameňa tečie sprvu na severovýchod, potom sa stáča na sever a zľava priberá krátky prítok z východného svahu Kozieho kameňa. Ďalej priberá krátky pravostranný prítok, vytvára oblúk prehnutý na východ a zľava priberá prítok zo severoseverovýchodného svahu Kozieho kameňa. Následne tečie na krátkom úseku na severozápad, pri Štefánikovej horárni priberá zľava významný prítok (2,1 km) z doliny Jašková a na krátkom úseku tečie prechodne na sever. Napokon sa znovu stáča na severozápad, preteká dolinou Kúty s rekreačným strediskom Lopušná dolina. Juhovýchodne od obce Lučivná ústi v nadmorskej výške cca 775 m n. m. do Lopušnej.

| * z
* d
* u
Vodné toky v povodí **Mlynice** |
| --- |
| *Mlynica* → *Poprad* → *Dunajec* → *Visla* |
| Vodné toky | Brezovský potok · Červená voda · Dielnica · Hájsky potok · Jaškovec · Lieskovec · Lopušná · **Mlynica** · Podhájsky potok · Potôčik · Priečny potok · Rakovec · Štrbský potok · Závadský potok |
| Vodné plochy | Capie pleso · Nižné Kozie pleso · Nové Štrbské pleso · Okrúhle pleso · Pleso nad Skokom · Štrbské pleso · Vyšné Kozie pleso |
| Vodopády | Skok |
Kódy **ISO 3166-2** pre Írsko identifikujú 26 krajov. Prvá časť (IE) je medzinárodný kód pre Írsko, druhá časť pozostáva z jedného alebo dvoch písmen identifikujúcich kraj.

Zoznam kódov
------------

```
IE-C  Cork/Corcaigh (Cork)
IE-CE Clare/An Clár (Ennis)
IE-CN Cavan/An Cabhán (Cavan)
IE-CW Carlow/Ceatharlach (Carlow)
IE-D  Dublin/Baile Átha Cliath (Dublin)
IE-DL Donegal/Dún na nGall (Lifford)
IE-G  Galway/Gaillimh (Galway)
IE-KE Kildare/Cill Dara (Naas)
IE-KK Kilkenny/Cill Chainnigh (Kilkenny)
IE-KY Kerry/Ciarraí (Tralee)
IE-LD Longford/An Longfort (Longford)
IE-LH Louth/Lú (Dundalk)
IE-LK Limerick/Luimneach (Limerick)
IE-LM Leitrim/Liatroim (Carrick on Shannon)
IE-LS Laois/Laoighis (Port Laoighis)
IE-MH Meath/An Mhí (Trim)
IE-MN Monaghan/Muineachán (Monaghan)
IE-MO Mayo/Maigh Eo (Castlebar)
IE-OY Offaly/Uíbh Fhailí (Tullamore)
IE-RN Roscommon/Ros Comáin (Roscommon)
IE-SO Sligo/Sligeach (Sligo)
IE-TA Tipperary/Tiobraid Árann (Clonmel, Nenagh)
IE-WD Waterford/Port Láirge (Waterford)
IE-WH Westmeath/An Iarmhí (Mullingar)
IE-WW Wicklow/Cill Mhantáin (Wicklow)
IE-WX Wexford/Loch Garman (Wexford)
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
**Teplomilné submediteránne dubové lesy** alebo **Teplomilné panónske dubové lesy** sú typom dubových a zmiešaných dubových lesov vyskytujúcich sa v suchých a teplých oblastiach, často na prudkých svahoch, na Slovensku do 400 – 600 m n. m.. Podľa smernice Európskej únie o biotopoch je to prioritný európsky významný biotop s kódom **91H0**. Vytvárajú ho dub plstnatý, dub cerový, dub zimný s bohatým druhovým zložením krovinnej a bylinnej etáže.

Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.

Výskyt a stav na Slovensku
--------------------------

Podľa Katalógu biotopov Slovenska ide o mapovaciu jednotku Ls3.1 Teplomilné submediteránne dubové lesy (klasifikačná jednotka Ls3 Dubové a zmiešané dubové lesy), biotopy **Teplomilné zmiešané dubové lesy submediteránne** (1234567) a **Dubové subxerotermofilné a borovicové xerofilné lesy** (2114300) - čiastočne. Je to súčasne rovnomenný prioritný európsky významný biotop 91H0 Teplomilné submediteránne dubové lesy.

Na Slovensku sa vyskytuje na ploche približne 10 800 ha a v 90 územiach európskeho významu.

Referencie
----------

1. 1 2   *Natura 2000 - Sústava chránených území členských krajín EÚ, biotop 91H0* [online]. sopsr.sk, [cit. 2020-07-18]. Dostupné online.
2. 1 2  STANOVÁ, Viera; VALACHOVIČ, Milan; (eds.). *Katalóg biotopov Slovenska*. 1. vyd. Bratislava : DAPHNE - Inštitút aplikovanej ekológie, 2002. 225 s. Dostupné online. ISBN 80-89133-00-2. S. 92 – 93.
3. ↑  RUŽIČKOVÁ, H.; HALADA, Ľ.; JEDLIČKA, J.; KALIVODOVÁ, E. (eds.) *Biotopy Slovenska : príručka k mapovaniu a katalóg biotopov*. [Bratislava] : Ústav krajinnej ekológie SAV, 1996. 192 s. ISBN 80-967527-3-1.
4. 1 2  VICENÍKOVÁ, Andrea; POLÁK, Pavol; (eds.). *Európsky významné biotopy na Slovensku*. 1. vyd. Banská Bystrica : Štátna ochrana prírody SR, 2003. 151 s. ISBN 80-89035-24-8. S. 130 – 131.
**Filip Machold** (\* 8. júl 1876, Banská Bystrica – † 3. február 1955, Slovensko) bol slovenský kníhtlačiar, vydavateľ a kníhkupec.

Rodina
------

* otec: Filip Machold (1845 – 1915)
* matka: Petronella rod. Sterková
* syn: Filip Machold (1913 – ?)

Životopis
---------

Študoval vo Viedni a v Lipsku. V roku 1898 – 1905 otcov spoločník, 1905 – 1940 majiteľ a vedúci tlačiarne. Od roku 1906 sa venoval prevažne kníhkupectvu, preto tlačiareň často prenajímal, roku 1940 ju predal, do roku 1942 tlačiareň produkovala pod jeho menom. Roku 1900 tlačiareň modernizoval zavedením motorového pohonu. Vydával a tlačil drobné slovenské tlače, pred rokom 1918 edíciu *Zábavné a poučné spisy*, časopis *Krajan*, *Naše noviny*, *Hronské noviny* (1919 – 1920) a *Proletár* (1919), pokračoval vo vydávaní Nového i starého vlasteneckého kalendára.

Literatúra
----------

* Slovenský biografický slovník

Externé odkazy
--------------

* Záznam o narodení a krste v matrike - záznam číslo 106; pokrstený ako Philippus Vilhelmus Machold
* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 199221
**Medzivládna konferencia** (MVK) je formálna procedúra na zmenu a doplnenie zakladajúcich zmlúv Európskej únie. Podľa zmlúv ju zvoláva Európska rada a skladá sa zo zástupcov členských štátov, Komisie a v menšom rozsahu sa na nej zúčastňuje aj Parlament.

Konferenciu zakončuje zasadnutie Európskej rady, na ktorom sa riešia všetky zostávajúce sporné otázky vyžadujúce riešenie na úrovni hláv štátov alebo vlád, a dosiahuje sa konečná politická dohoda. Právni a jazykoví odborníci z členských štátov potom pripravia konečný text zmluvy v každom jazyku Únie (vrátane írčiny), ktorý sa potom predkladá členským štátom na ratifikáciu a podpis.

Fungovanie tohto procesu pri rokovaní o Zmluve z Nice v roku 2001 sa dostalo pod paľbu kritiky, hlavne ohľadom zasadnutia Európskej rady v Nice, ktorá zakončila MVK. Ďalšia MVK, ktorá sa konala v októbri 2003, bola pripravená Konventom o budúcnosti Európy, ktorý bol vytvorený podľa predlohy Konventu, ktorý rokoval o Charte základných práv. Jedným z odporúčaní Konventu je, aby sa takýto konvent použil aj na prípravu budúcich MVK. Či bude toto odporúčanie akceptované členskými štátmi, bude závisieť od ich názoru na proces konventu.
Kódy **ISO 3166-2** pre Maďarsko identifikujú 19 krajov a 22 miest. Prvá časť (HU) je medzinárodný kód pre Maďarsko, druhá časť pozostáva z dvoch písmen identifikujúcich kraj alebo mesto.

Zoznam kódov
------------

**HU-BA** Baranya (Pécs)
**HU-BC** Békéscsaba
**HU-BE** Békés (Békéscsaba)
**HU-BK** Bács-Kiskun (Kecskemét)
**HU-BU** Budapešť (Budapest)
**HU-BZ** Borsod-Abaúj-Zemplén (Miskolc)
**HU-CS** Csongrád (Szeged)
**HU-DE** Debrecín (Debrecen)
**HU-DU** Dunaújváros
**HU-EG** Eger
**HU-FE** Fejér (Székesfehérvár)
**HU-GS** Győr-Moson-Sopron (Győr)
**HU-GY** Győr
**HU-HB** Hajdú-Bihar (Debrecín)
**HU-HE** Heves (Eger)
**HU-HV** Hódmezővásárhely
**HU-JN** Jász-Nagykun-Szolnok (Szolnok)
**HU-KE** Komárom-Eszergom (Tatabánya)
**HU-KM** Kecskemét
**HU-KV** Kaposvár
**HU-MI** Miskolc
**HU-NK** Nagykanizsa
**HU-NO** Nógrád (Salgótarján)
**HU-NY** Nyíregyháza
**HU-PE** Pešť (Pest, Budapešť)
**HU-PS** Pécs
**HU-SD** Szeged
**HU-SF** Székesfehérvár
**HU-SH** Szombathely
**HU-SK** Szolnok
**HU-SN** Sopron
**HU-SO** Somogy (Kaposvár)
**HU-SS** Szekszárd
**HU-ST** Salgótarján
**HU-SZ** Szabolcs-Szatmár-Bereg (Nyíregyháza)
**HU-TB** Tatabánya
**HU-TO** Tolna (Szekszárd)
**HU-VA** Vas (Szombathely)
**HU-VE** Veszprém (Veszprém)
**HU-VM** Veszprém
**HU-ZA** Zala (Zalaegerszeg)
**HU-ZE** Zalaegerszeg

Pozri aj
--------

* ISO 3166-2, zoznam kódov územnosprávnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
Kódy **ISO 3166-2** pre Indonéziu identifikujú 30 provincií a hlavné mesto. Prvá časť (ID) je medzinárodný kód pre Indonéziu, druhá časť pozostáva z dvoch písmen identifikujúcich provinciu.

Spravodaje
----------

* 2002-05-21
* 2002-12-10
* 2004-03-08

Zoznam kódov
------------

```
ID-AC Aceh (Banda Aceh)
ID-BA Bali (Denpasar)
ID-BB Bangka-Belitung (Pangkalpinang)
ID-BE Bengkulu (Bengkulu)
ID-BT Banten (Cilegon)
ID-GO Gorontalo (Gorontalo)
ID-IJ Papua (Jayapura)
ID-JA Jambi (Jambi)
ID-JI Jawa Timur (Surabaya)
ID-JK Jakarta Raya (Jakarta)
ID-JR Jawa Barat (Bandung)
ID-JT Jawa Tengah (Semarang)
ID-KB Kalimantan Barat (Pontianak)
ID-KI Kalimantan Timur (Samarinda)
ID-KS Kalimantan Selatan (Banjarmasin)
ID-KT Kalimantan Tengah (Palangkaraya)
ID-LA Lampung (Bandar Lampung)
ID-MA Maluku (Ambon)
ID-MU Maluku Utara (Sofifi)
ID-NB Nusa Tenggara Barat (Mataram)
ID-NT Nusa Tenggara Timur (Kupang)
ID-RI Riau (Pekanbaru)
ID-SB Sumatera Barat (Padang)
ID-SG Sulawesi Tenggara (Kendari)
ID-SL Sumatera Selatan (Palembang)
ID-SN Sulawesi Selatan  (Makassar)
ID-ST Sulawesi Tengah (Palu)
ID-SW Sulawesi Utara (Manado)
ID-SU Sumatera Utara (Medan)
ID-YO Yogyakarta (Yogyakarta)
ID-?? Sulawesi Barat (Mamuju)
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
Kódy **ISO 3166-2** pre Dominikánsku republiku identifikujú 31 provincií. Prvá časť (DO) je medzinárodný kód pre Dominikánsku republiku, druhá časť pozostáva z dvoch čísel identifikujúcich provinciu.

Spravodaj
---------

* 2000-06-21

Zoznam kódov
------------

```
DO-01 Distrito Nacional (Santo Domingo)
DO-02 Azua (Azua)
DO-03 Baoruco (Neiba)
DO-04 Barahona (Barahona)
DO-05 Dajabón (Dajabón)
DO-06 Duarte (San Francisco de Macorís)
DO-07 Elías Piña (Comendador)
DO-08 El Seibo (El Seibo)
DO-09 Espaillat (Moca)
DO-10 Independencia (Jimaní)
DO-11 La Altagracia (Higüey)
DO-12 La Romana (La Romana)
DO-13 La Vega (La Vega)
DO-14 María Trinidad Sánchez (Nagua)
DO-15 Monte Cristi (Monte Cristi)
DO-16 Pedernales (Pedernales)
DO-17 Peravia (Baní)
DO-18 Puerto Plata (Puerto Plata)
DO-19 Salcedo (Salcedo)
DO-20 Samaná (Samaná)
DO-21 San Cristóbal (San Cristóbal)
DO-22 San Juan (San Juan)
DO-23 San Pedro de Macorís (San Pedro de Macorís)
DO-24 Sánchez Ramírez (Cotuí)
DO-25 Santiago (Santiago)
DO-26 Santiago Rodríguez (Sabaneta)
DO-27 Valverde (Mao)
DO-28 Monseñor Nouel (Bonao) 
DO-29 Monte Plata (Monte Plata) 
DO-30 Hato Mayor (Hato Mayor) 
DO-?? San José de Ocoa (San José de Ocoa)
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
Sídlo MTTJ v Haagu
**Medzinárodný trestný tribunál pre stíhanie osôb zodpovedných za závažné porušenia medzinárodného humanitárneho práva spáchané na území bývalej Juhoslávie od roku 1991**, bežne označovaný len ako  **Medzinárodný trestný tribunál pre bývalú Juhosláviu (MTTJ)** (po anglicky *International Criminal Tribunal for Former Yugoslavia*, ICTY; po francúzsky  *Tribunal Pénal International pour l'ex-Yougoslavie*, TPIY) bol zriadený na základe rezolúcie Bezpečnostnej rady OSN č.827 z roku 1993, ako reakcia na závažné porušenia medzinárodného humanitárneho práva na území bývalej Juhoslávie od roku 1991 a s tým súvisiace ohrozenie medzinárodného mieru a bezpečnosti. Sídlo MTTJ sa nachádza v holandskom Haagu.

Zloženie
--------

MTTJ sa skladá zo senátov pozostávajúcich zo 16 stálych sudcov a 13 ad litem sudcov, ktorí sú volení Valným zhromaždením OSN na obdobie 4 rokov (stáli sudcovia s možnosťou opätovného znovuzvolenia).

Pôsobnosť
---------

Medzinárodný trestný tribunál pre bývalú Juhosláviu mal právomoc trestne stíhať osoby, ktoré sa dopustili vážneho porušenia medzinárodného humanitárneho práva na území bývalej Juhoslávie od roku 1991. Týmito trestnými činmi sú:

* závažné porušenia Ženevských dohovorov z roku 1949,
* vojnové zločiny
* spáchanie genocídy,
* zločiny proti ľudskosti.

MTTJ vykonáva jurisdikciu len nad **fyzickými osobami** (nie organizáciami, politickými stranami, právnickými osobami a pod.).

Jurisdikcia MTTJ vo vzťahu k národným súdom je konkurujúca. MTTJ je však národným súdom nadradený a v ktoromkoľvek štádiu konania ich môže požiadať, aby bola vec podrobená jeho právomoci.

Konanie
-------

Serge Brammertz, prokurátor Medzinárodného trestného tribunálu pre bývalú Juhosláviu
Vyšetrovanie sa začína na podnet prokurátora *ex officio* alebo na jeho podnet na základe informácií od jednotlivcov, vlád, medzinárodných organizácií alebo mimovládnych organizácií. V konaní sa uplatňujú základné zásady súdneho konania ako *ne bis in idem*, prezumpcia neviny, zásada spravodlivého a rýchleho konania, plne sa rešpektujú práva obvineného, chránia svedkovia a obete, poskytuje sa možnosť využitia advokátov *ex officio*. Počas konania sa obvinený nachádza vo väzbe. Najprísnejší trest, ktorý môže byť uložený obvinenému je trest odňatia slobody na doživotie. Tresty sa vykonávajú v niektorom zo štátov, ktorý s OSN podpísal dohodu o prijatí osôb odsúdených MTTJ.

Svoju činnosť MTTJ ukončil v roku 2017.
Kódy **ISO 3166-2** pre Ekvádor identifikujú 22 provincii. Prvá časť (EC) je medzinárodný kód pre Ekvádor, druhá časť pozostáva z jedného veľkého písmena identifikujúceho provinciu.

Spravodaj
---------

* 2002-12-10

Zoznam kódov
------------

**EC-A** Azuay (Cuenca)
**EC-B** Bolívar (Guaranda)
**EC-C** Carchi (Tulcán)
**EC-D** Orellana (El Coca)
**EC-E** Esmeraldas (Esmeraldas)
**EC-F** Cañar (Azogues)
**EC-G** Guayas (Guayaquil)
**EC-H** Chimborazo (Riobamba)
**EC-I** Imbabura (Ibarra)
**EC-L** Loja (Loja)
**EC-M** Manabí (Portoviejo)
**EC-N** Napo (Tena)
**EC-O** El Oro (Machala)
**EC-P** Pichincha (Quito)
**EC-R** Los Ríos (Babahoyo)
**EC-S** Morona-Santiago (Macas)
**EC-T** Tungurahua (Ambato)
**EC-U** Sucumbíos (Nueva Loja)
**EC-W** Galápagos (Puerto Baquerizo Moreno)
**EC-X** Cotopaxi (Latacunga)
**EC-Y** Pastaza (Puyo)
**EC-Z** Zamora-Chinchipe (Zamora)

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
**Medzinárodný rok astronómie** (anglicky International Year of Astronomy) je celosvetová udalosť roku 2009 usporadúvaná Medzinárodnou astronomickou úniou (IAU) v spolupráci s UNESCO. Cieľom tejto udalosti je pripomenúť si rozvoj astronómie za posledných 400 rokov (od prvého použitia ďalekohľadu Galileo Galileom), priblížiť význam a objavy astronómie najširším vrstvám obyvateľstva a pomoc utužiť uvedomenie dôležitosti astronómie pre ľudskú spoločnosť.

V rámci tohto roku sa bude konať mnoho prednášok a projektov, nasmerovaných na rozvoj astronómii a oboznámenie vedy širokej verejnosti.

Medzinárodný rok astronómie bude otvorený v noci z 15. na 16. januára 2009 slávnostným programom v Paríži vo Francúzsku. MRA bol odsúhlasený valným zhromaždením OSN na jeho 62. stretnutí v New Yorku.

Medzinárodné aktivity
---------------------

* 100 hodín astronómie
* Galileoskop
* Kozmický denník
* Portál Vesmíru
* Ona je astronómkou
* Tmavá obloha
* Astronómia a svetové dedičstvo
* Galileiho program tréningu učiteľov
* Vesmírne povedomie (UNAWE)
* Zo Zeme do Vesmíru
* Globálny rozvoj astronómie

Národné (slovenské) aktivity
----------------------------

* dni otvorených dverí
* prednášky pre širokú verejnosť
* prednášky pre školy
* vydanie pohľadnice k IYA 2009
* články v novinách a časopisoch – informácie o plánovaných akciách v roku 2009 budú uverejnené v čísle 6 časopisu KOZMOS, ktorý vyjde v decembri 2008
* vystúpenia v rozhlase a TV

Externé odkazy
--------------


|  |  |
| --- | --- |
|  | Astronomický portál |

* Oficiálna stránka slovenskej účasti na projekte
* Hlavná stránka projektu (anglicky)
**Burel** je v prírode sa vyskytujúca mangánová ruda (oxid manganičitý - MnO2) vo forme minerálu pyroluzit.

Umelý burel sa vyrába oxidáciou alkalických roztokov mangánatých solí, tepelným rozkladom uhličitanu mangánatého za prítomnosti kyslíka:

2 MnCO3 + O2 → 2 MnO2 + 2 CO2

Burel je hnedá (až čierna) práškovitá látka nerozpustná vo vode a v zriedených kyselinách. Je to silné oxidačné činidlo. Chemicky pripravený je zvyčajne hydratovaný MnO2. nH2O, ktorý je reaktívnejší ako bezvodý. Tento možno pripraviť reakciou disiričitanu didraselného s manganistanom draselným. Jeden z produktov je aj hydratovaná forma burelu.

Používa sa:

* pri výrobe galvanických článkov (batérií)
* na čírenie roztavenej skloviny v sklárskom priemysle
* na farbenie skla (farbí na fialovo)
* ako katalyzátor v chemickom priemysle
* ako prísada do farieb (obmedzuje sa)

Burel ako taký toxický nie je, no pri požití, alebo vdychovaní sa v tele vplyvom vnútrotelových tekutín rozloží, čím uvoľní toxický mangán.

Referencie
----------

1. ↑   Babcan, Khun, Sevc: *Toxicita ťažkých kovov.*


|  |  |
| --- | --- |
|  | Chemický portálPortál vedy o Zemi |
Kódy **ISO 3166-2** pre Kanadu identifikujú 10 provincií a 3 teritóriá. Prvá časť (CA) je medzinárodný kód pre Kanadu, druhá časť pozostáva z dvoch písmen identifikujúcich provinciu alebo teritórium.

Spravodaje
----------

* 2000-06-21
* 2002-05-21
* 2002-12-10

Zoznam kódov
------------

```
CA-AB Alberta (Edmonton)
CA-BC Britská Kolumbia (British Columbia, Victoria)
CA-MB Manitoba (Winnipeg)
CA-NB New Brunswick (Fredericton)
CA-NL Newfoundland a Labrador (Newfoundland and Labrador, St. John's)
CA-NS Nové Škótsko (Nova Scotia, Halifax)
CA-NT Severozápadné teritóriá (Northwest Territories, Yellowknife)
CA-NU Nunavut (Iqaluit)
CA-ON Ontário (Ontario, Toronto)
CA-PE Ostrov Princa Edwarda (Prince Edward Island, Charlottetown)
CA-QC Quebec (Quebec City)
CA-SK Saskatchewan (Regina)
CA-YT Yukon (Yukon Territory, Whitehorse)
```

Pozri aj
--------

* ISO 3166-2, zoznam kódov územnosprávnych celkov všetkých krajín
* ISO 3166-1, zoznam kódov všetkých krajín, používaných súčasne ako ich doménové mená na internete
George Davison – *Cibuľové pole* (1890), bez ostrých kontúr a tieňov sa Slnkom za mrakmi, býva považované za prvú impresionistickú fotografiu
Mathew Brady, špecialista na ateliérovú portrétnu fotografiu: *Portrét generála Ulysses Granta*, 1870 – 1880
**Rozptýlené svetlo**, cudzím slovom **difúzne svetlo**, je svetlo, ktoré prichádza zo všetkých smerov a rovnomerne osvetľuje povrch celého objektu, takže nevznikajú žiadne tvrdé tiene, odrazy alebo reflexy. U denného svetla je to svetlo pri úplne zatiahnutej oblohe ("Slnko v mlieku"). V ateliéri je to svetlo získané veľkoplošnými svietidlami, pomocou rozptyľovačov alebo odrazom od veľkých plôch (nepriame svetlo) alebo rozptyľovačov. Smer svetla je zachovaný, ale tiene sú veľmi mäkké, svetlé a bez ostrého rozhrania. Dokonale rozptýlené svetlo možno získať vo svetelnom boxe. Je jedným z dvoch základných druhov svetla, pričom to druhé je svetlo smerované.

Týmto osvetlením sa získajú na snímke zodpovedajúce tvary a farby objektu. Vzhľadom na nedostatok tieňov a polotieňov sa objekt na snímke zdá byť takmer plochý.

Galéria
-------

* Fotoateliér Josefa Seidela – zľava dopadá rozptýlené vonkajšie svetlo
* Šechtl a Voseček, *Největší umělecký ateliér fotografů*, Tábor, 1907
* V modernom fotoštúdiu sa rozptýlené svetlo dosahuje použitím softboxov
* Rozptýlenie svetla zo záblesku pomocou dáždnika v exteriéri (foto: J.J. Harrison)

Pozri aj
--------

* Svetlo vo fotografii

Externé odkazy
--------------

* Kombinované osvetlenia na fotografovani.cz

Zdroj
-----

*Tento článok je čiastočný alebo úplný preklad článku Rozptýlené světlo na českej Wikipédii.*
**Dejan Iliev** (mac. Дејан Илиев; \* 25. február, 1995, Strumica) je profesionálny macedónsky futbalista hrajúci za poľský klub Jagiellonia, kde je na hosťovaní z anglického klubu Arsenal FC. Na drese nosí číslo 1 a hráva ako brankár.

Klubová kariéra
---------------

### Arsenal

V roku 2012 odišiel Iliev z klubu z jeho rodného mesta Belasica do londýnskeho Arsenalu, kde hral za mládežnícke tímy. Podpísal trojročný kontrakt, ktorý si v marci 2015 predĺžil až do júna 2018. V júni 2018 ho predĺžil opäť. Počas sezón 2017/18 a 2018/19 sa Iliev trikrát objavil na lavičke prvého tímu Arsenalu; prvýkrát to bolo v zápase s Norwichom v Carabao Cupe v októbri 2017, druhýkrát v zápase proti Karabachu a tretíkrát dokonca vo finále Európskej ligy UEFA proti Chelsea. Do hry však nezasiahol ani raz.

#### Sereď

V júli 2019 odišiel Iliev na jednoročné hosťovanie do slovenského klubu ŠKF Sereď. 22. júla 2019 debutoval za Sereď v zápase proti Spartaku Trnava vonku. Sereď prehrala 0–2.

Reprezentačná kariéra
---------------------

Iliev reprezentoval Severné Macedónsko vo výbere do 19 aj do 21 rokov. Dohromady odohral desať zápasov. Bol povolaný aj do seniorskej reprezentácie, kde si odsedel na lavičke desať zápasov. Do hry sa nedostal ani v jednom zo zápasov.

Externé odkazy
--------------

* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

Zdroj
-----

*Tento článok je čiastočný alebo úplný preklad článku Dejan Iliev na anglickej Wikipédii.*
Súradnice: 43°01′11″S 17°26′38″V﻿ / ﻿43,0197°S 17,444°V﻿ / 43.0197; 17.444

**Neretva** (srb. Неретва) je rieka v Bosne a Hercegovine a Chorvátsku. Pramení v Dinárskych horách a tečie na juh, kde ústi deltou do Jadranského mora. Je dlhá 230 km a plocha jej povodia je 5 600 km². Najvyššie prietoky rieka zaznamenáva v jarnom a jesennom období, celoročný priemer je 341 m³/s a splavná je po mesto Metković (20 km).

Priebeh toku
------------

Neretva pramení pod vrchom Čemerno v masíve Zelengor, neďaleko čiernohorských hraníc. Tečie kaňonom na severozápad cez Dinársku vysočinu a preteká mestami Konjic a Jablanica. Tu sa nachádza Jablanická vodná elektráreň, jedna z najväčších v Bosne, s výškou hrádze 85 m.
Odtiaľ Neretva pokračuje na juh kaňonom do Mostaru (je tadiaľ vedená i cesta a železnica Dubrovník – Sarajevo), preteká centrom popod jeho Stari Most, rozširuje sa a pokračuje na juh do Metkovića. Posledných 22 km preteká už v *Chorvátsku* úrodnou nížinou a pri meste Ploče sa deltou vlieva do Jadranského mora.

Vláda *Bosny a Hercegoviny* plánuje na Neretve vybudovať ďalšie minimálne tri priehrady, ktoré by však zaplavili a tak zničili jeden z najkrajších kaňonov v krajine, proti čomu protestujú ekológovia.

Iné projekty
------------

Commons
* Spolupracuj na Commons Commons ponúka multimediálne súbory na tému **Neretva**

Zdroje
------

* *Tento článok je čiastočný alebo úplný preklad článku Neretva na českej Wikipédii.*

Galéria
-------

* Tok rieky pri JablaniciTok rieky pri Jablanici
* Starý most v MostareStarý most v Mostare
* Delta NeretvyDelta Neretvy
**Deinolochos** (starogr. *Δεινόλοχός* – *Deinolochos*) bol olympijský víťaz v behu dorastencov na jedno stadion v roku 380 pred Kr.

Deinolochos, syn Pyrrha z Élidy, bol na 100. olympijských hrách v roku 380 pred Kr. korunovaný olivovým vencom za víťazstvo v behu dorastencov na jedno stadion. Olympijský program hier sa o túto disciplínu rozšíril na 37. hrách v roku 632 pred Kr.

Za toto víťazstvo sa Deinolochovi dostalo veľkej pocty, keď mu v olympijskej *Altide* medzi sochami slávnych olympijských víťazov vztýčili sochu. Jeho sochu ešte v druhom storočí videl cestovateľ a spisovateľ Pausanias, ktorý zaznamenal: *„Pri Kleogenovi stojí Deinolochos, syn Pyrrhov, a Tróilos, syn Alkinov. Aj títo muži pochádzali z Élidy, a zvíťazili tiež: jeden bol hellanodikom a zároveň si odniesol víťazstvo s koňmi, druhý potom, Troilos, zvíťazil s dvojzáprahom dospelých koní a so so žriebätami. Zvíťazil potom pri sto druhej olympiáde od tej doby ustanovili Éliďania zákon, že sa nabudúce nikto z hellanodikov nesmel zúčastniť pretekov s koňmi. Jeho sochu vytvoril Lysippos. Deinolochova matka mala vo sne videnie, že mala vo svojom náručí ovenčeného syna, preto sa Deinolochos s chuťou pripravoval na preteky a predbehol chlapcov. Tvorcom jeho sochy bol sikyónsky Kleón."*

Referencie a bibliografia
-------------------------

1. 1 2  Mark Golden, *Sport in the Ancient World from A to Z*, 49
2. 1 2  Pausanias, *Periégésis tés Hellados*, 6,1,4-5.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 378.
4. ↑  Eusebios, *Kronika* 2,193.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 247.

Pozri aj
--------

* Zoznam olympijských víťazov staroveku
**Alessandro Antonelli** (\* 14. júl 1798, Ghemme – † 18. október 1888, Turín) bol taliansky architekt. Jeho najznámejšími stavbami sú Mole Antonelliana v Turíne, ktorá nesie jeho meno, a dva chrámy v Novare, tamojšia katedrála a bazilika sv. Gaudencia.

Antonelli študoval v Miláne a Turíne. Potom, čo vyhral architektonickú súťaž organizovanú Accademia Albertina, odišiel roku 1828 do Ríma študovať deskriptívnu geometriu. Vytvoril si ideál funkčnej architektúry. V rokoch 1836 až 1857 sídlil v Turíne, kde tiež vyučoval architektúru. Zúčastňoval sa talianskeho politického života, bol aj poslancom.

Iné projekty
------------

Commons
* Spolupracuj na Commons Commons ponúka multimediálne súbory na tému **Alessandro Antonelli**

Zdroj
-----

*Tento článok je čiastočný alebo úplný preklad článku Alessandro Antonelli na českej Wikipédii.*

Autoritné údaje: * BnF: 121605723
* GND: 118916351
* ISNI: 0000 0000 8343 412X
* LCCN: n50021309
* ULAN: 500007921
* VIAF: 47560411
* WorldCat: lccn-n50021309
Žltú vežu *Groninger Museum* navrhol Alessandro Mendini
**Alessandro Mendini** (\* 16. august 1931, Miláno, Taliansko – † 18. február 2019) bol taliansky dizajnér a architekt. 

Jeho monografie a projekty v rámci *Alchimia group* boli publikované aj v zahraničí. Pre taliansky dizajn je to jeden z najuznávanejších odborníkov a ovplyvnil nasledujúce generácie dizajnérov. Vyučuje na univerzite v Miláne a tiež pôsobí ako člen poroty pre architektonické súťaže mladých dizajnérov.

Štúdiá a práca
--------------

Mendini absolvoval školu *Politecnico di Milano* v roku 1959 s titulom architekta a potom sa zamestnal ako dizajnér v spoločnosti Marcello Nizzoli, tiež talianskeho dizajnéra. V 70. rokoch bol jedným z predstaviteľov hnutia Radikálneho dizajnu v Taliansku. Bol jedným zo zakladajúcich členov kolektívu *"Global Tools"*, ktorý funguje od roku 1973. V rokoch 1980 až 1985 pracoval ako šéfredaktor dizajnérskych magazínov *Casabella* a *Modo & Domus*. Od roku 1979 spolupracoval a tvoril pre dizajnérsku značku Alchimia a v roku 1982 sa stal spoluzakladateľom prestížnej dizajnérskej školy *Domus Academy*.

Postmoderna
-----------

So svojim postmodernistickým chápaním dizajnu zmenil tvár moderného dizajnu, čo sa zrkadlí v jeho dizajnérskej práci ako kreslá *Proust*, alebo stolička *Lassú*, či stolová lampa *Ramun*. Mendini vniesol do svojho dizajnu ľudské hodnoty a cit, ktoré boli pred tým potláčané v duchu funkcionalizmu a striktnej komercie. Spolupracuje s poprednými svetovými značkami, vrátane Cartier, Hermès, Swatch, Alessi, Philips a Swarovski. Vo svojej tvorbe sa zameriava predovšetkým na nábytok, objekty, interiérový dizajn, inštalácie, maľby, aj architektúru.

Ateliér Mendini
---------------

V súčasnosti vedie svoj vlastný dizajnérsky ateliér v Miláne, ktorý založil v roku 1989 spolu so svojim bratom Francescom. Spoločne bratia Mendini projektovali Olympijský bazén v Trieste, divadelný komplex "Teatrino della Bicchieraia" v Arezze, Alessi továreň v Omegna, niekoľko zastávok metra v Neapole, rekonštrukciu Neapolskej radnice, Byblos Art Hotel vo Verone; Nové sídlo Trend Group vo Vicenze; ďalej pamätné veže v Hirošime v Japonsku; Groninger Museum v Holandsku; Madsack kancelársku budovu v Hannoveri, komerčné budovy v Lörrach v Nemecku a množstvo ďalších stavieb v Európe a USA.

RAMUN amuleto 2010

Externé odkazy
--------------

* Atelier Mendini

Autoritné údaje: * abART: 113079
* BnF: 125675656
* GND: 119037882
* ISNI: 0000 0000 8181 4428
* LCCN: n82015997
* SNK: 155341
* ULAN: 500013850
* VIAF: 113540568
* WorldCat: lccn-n82015997
**Filip Machold** (\* 2. december 1845, Banská Bystrica – † 28. január 1915, Banská Bystrica) bol slovenský kníhtlačiar a vydavateľ.

Rodina
------

* otec: Filip Machold (1815 – 1864)
* matka: Alojzia rod. Pecková
* syn: Filip Machold (1876 – 1955)
* manželka: Petronella rod. Sterková

Životopis
---------

Študoval vo Viedni. Po návrate od roku 1870 skrytý spoločník tlačiarne, 1874 – 1905 jej vlastník a vedúci (od roku 1898 spolu so synom), modernizoval jej zariadenie, presťahoval ju do nových priestorov (Horná ul. 18) a roku 1895 dal postaviť druhý rýchlolis. V jeho období sa tlačili slovenské púťové tlače, protialkoholické brožúrky, vlastenecké kalendáre, slovenské a maďarské časopisy, tlače kultúrnych spolkov v Budapešti a v Banskej Bystrici.

Ocenenie
--------

* 1885 – Veľká medaila na Všeobecnej krajinskej výstave za úpravu tlačí

Literatúra
----------

* Slovenský biografický slovník

Externé odkazy
--------------

* Záznam o narodení a krste v matrike - pokrstený ako Fülöp Vilmos Machold
* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 199282